మీర్జా గాలిబ్ (సినిమా)

మీర్జా గాలిబ్ 1954, డిసెంబరు 10న విడుదలైన హిందీ, ఉర్దూ సినిమా. కవి మీర్జా గాలిబ్ జీవితం ఆధారంగా రూపొందిన ఈ సినిమాకు సోహ్రాబ్ మోడీ దర్శకత్వం వహించారు. భరత్ భూషణ్ గాలిబ్ గా, సురయ్యా అతని ప్రియురాలిగా నటించిన ఈ సినిమా విడుదలైన తర్వాత ప్రశంసలు అందుకుంది. 1954లో జరిగిన రెండవ జాతీయ చలన చిత్ర అవార్డులలో ఈ సినిమాకు ఉత్తమ చిత్రంగా గోల్డెన్ లోటస్ అవార్డు వచ్చింది. రాష్ట్రపతి భవన్‌లో ఈ సినిమా ప్రత్యేక ప్రదర్శన జరిగింది. ఆ కార్యక్రమంలో సురయ్యా మీర్జా గాలిబ్ గజల్స్ పాడగా, ఆమె నటనను అప్పటి ప్రధాని జవహర్‌లాల్ నెహ్రూ ప్రత్యేకంగా ప్రశంసించాడు.Ajab Daastaan (Tribute to actress Suraiya on Outlook magazine) Published 31 January 2004, Retrieved 11 June 2021

 నటవర్గం 
 భరత్ భూషణ్ (మీర్జా గాలిబ్)
 సురయ్యా (మోతీ బేగం/చౌద్విన్)
 దుర్గా ఖోటే (మోతీ బేగం తల్లి)
 ఉల్హాస్ (కొత్వాల్ హష్మత్ ఖాన్‌)
 నిగార్ సుల్తానా (గాలిబ్ భార్య ఉమ్రావ్ బేగం)
 మురద్ (ముఫ్తీ సద్రుద్దీన్)
 ముక్రీ (లాలా మధురాదాస్‌)
 ఇఫ్తేఖర్ (బహాదుర్ షా జఫర్)
 కుమ్ కుమ్ (వేశ్య)

 పాటలు 
ఈ సినిమాకు గులాం మహ్మద్ సంగీతం అందించాడు. సురయ్యా, ముహమ్మద్ రఫీ, తలాత్ మహమూద్ పాటలను, గజల్స్‌ను రాశారు.

 "దిల్ - ఇ - నాదన్ తుజే" సురయ్యా, తలాత్ మహమూద్
 "ఫిర్ ముజే డీదా-ఇ-తార్" తలాత్ మహమూద్
 "ఆహ్ కో చాహియే ఏక్ ఉమర్" సురయ్యా
 "హై బాస్ కే హర్ ఏక్ ఉంకే" ముహమ్మద్ రఫీ
 "నుక్త చీన్ హై" సురయ్యా
 "వహ్షాత్ హాయ్ సాహి" తలాత్ మహమూద్
 "జహాన్ కోయి నా హో" సురయ్యా
 "యే నా హమారీ కిస్మత్" సురయ్యా

 అవార్డులు 
 జాతీయ చలన చిత్ర పురస్కారాలు
 1954: ఉత్తమ చలన చిత్రంగా జాతీయ చలనచిత్ర పురస్కారం
 1954: హిందీలో ఉత్తమ చలన చిత్రంగా జాతీయ చిత్ర పురస్కారం
 ఫిలింఫేర్ అవార్డులు
 ఉత్తమ కళా దర్శకత్వానికి ఫిల్మ్‌ఫేర్ అవార్డు (బి అండ్ డబ్ల్యూ): రూసీ కె. బ్యాంకర్

 బాక్సాఫీస్ 
1954లో విడుదలైన సినిమాలలో మీర్జా గాలిబ్ సినిమా బాక్సాఫీస్ వద్ద అత్యధిక వసూళ్ళు చేసిన నాల్గవ సినిమాగా నిలిచింది.Mirza Ghalib (1954 film) among the Top Ten Earners at the Box Office in 1954 BOX OFFICE INDIA website, Retrieved 11 June 2021

 మూలాలు 

 బయటి లింకులు 


వర్గం:1954 సినిమాలు
వర్గం:జాతీయ ఉత్తమ చిత్రం పురస్కారం పొందిన సినిమాలు
వర్గం:హిందీ సినిమాలు